Гасьціла

**Гасьціла** (*Касьціла*), **Гастыла** (*Гастэль*, *Гестул*) — мужчынскае імя і вытворнае ад яго прозьвішча.

## Паходжаньне

Гасьціла або Кесьціла, пазьней Гастэль, Гестэль або Кастэль (Gastila, Kestilo, Gastel, Gestel, Kastel) — імя германскага паходжаньня. Іменная аснова -гаст- (-каст-, -гест-) (імёны ліцьвінаў Гестар, Каштарт, Гаштольд; германскія імёны Gaster, Kastert, Gastald) паходзіць ад гоцкага і германскага gasts 'госьць, вандроўнік'. Таксама імя Гасьціла (Gostilo) можа мець славянскае паходжаньне.

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Kestel.

У Латвіі адзначалася імя *Gastile* (1292 год).

У Памор’і бытавала прозьвішча Gastell.

У Польшчы ў 1754 годзе адзначалася прозьвішча Gastel. 

У Прусіі адзначалася прозьвішча Gastell. 

Варыянты імя ў гістарычных крыніцах: *Гостил* (сярэдзіна 1150-х — сярэдзіна 1190-х гадоў); *от Гостила* (1180 — да пачатку 1210-х гадоў); *den [[Ліцьвіны|Litauern]]… Gestule* (21 студзеня 1315 году); *у Гостили* (1340 — пачатак 1380-х гадоў); *Гостилу пять чоловеков у Кернове*, *чоловекъ Гостилович* (1440—1492 гады); *рижене выбърали от своихъ ратъмоновъ три, а от купъцовъ три, на имя панъ [[Конрад|Конъдротъ]] Гостилович, панъ Радивонъ Ламорь, буръмистры* (22 ліпеня 1478 году); *Щитъныи слуги Дубровенъского пути… братоничовъ его 2 Гостиловыхъ сынов — Сидор, Олексеи* (каля 1492 году); *homines… Kosciłowiczy* (2 траўня 1493 году); *въ [[Васілішкі|Василишском]] повете людей… а Гостила Онтоновича* (15 лютага 1503 году); *людеи наших тяглых, конюхов въ [[Гарадзенскі павет|Городенском повете]]… а Гостила Ивашкевича* (10 чэрвеня 1511 году); *конюхов наших [[Астрына|остринских]]… а Евлаша Гостиловича* (11 красавіка 1514 году); *люди… на имя Гостила Ходкевича* (3 кастрычніка 1517 году); *Якубъ Гостилович*, *Гостило* (1528 год); *з [[Горадня|Городна]]… Яцка Гостиловича* (1535 год); *Choma Hosczylowycz… Mysko Hosczylowycz* (1552—1555 гады); *Hosczilo a Stasz [[Грода|Rodziewici]]… Hosczilo Oliechnowicz… Hoszczilo Lienczowicz… Hosczilo a Chwiedor Sienkowiczy… Marczin Chaliew. synem Hosczilem… Hosczilo, Arcziuch, Warziwon, Iwan, Kuniec Maliukowiczi… Hossczilo, Bolthruk, Mikoss a Hryssko Janowiczy… Andrzey a Hosczilo Stanislawowicy… Iwan a Hosczilo Chwiedzkiewiczy… Michaylo, Hacuta, Osczilo a Sienko Mieliechowici… Miszko Hoszczilowic… Hosczilo Bigieniewic… Hosczilo Buigieliew.* (1558 год); *Stanko Hosciłowicz* (2 траўня 1558 году); *Hoscilo Mięsnik* (1561 год); *Максимъ Гостиловичъ… село Кгершановичи… Гуцъ Гостиловичъ… село Гвозница… Степанъ Гостиловичъ… село Рокитная… Кондратъ Гостиловичъ* (1566 год); *Гостило Чешейко… Ленецъ Гостиловичъ* (24 красавіка 1580 году); *dom Kastella* (1596 год); *от мене Юр’я Шымковича Гостила* (30 красавіка 1600 году); *у пана Яна Гостиловича* (22 студзеня 1635 году); *Gostyłany* (1744 год); *R. P. Franciscus Hosciłowicz, filius [[Гелваны|Giełvanensis]]* (29 кастрычніка 1796 году).

## Носьбіты
* Гасьціла (Гасьціл) — жыхары Ноўгараду, якія ўпамінаюцца ў XII—XIV стагодзьдзях 
* Гасьціла — літоўскі баярын, які атрымаў ад вялікага князя Казімера пяць чалавек у Кернаве
* Конрад Гасьцілавіч — рыскі бурмістар, які ўпамінаецца ў 1478 годзе
* Якуб Гасьцілавіч — кернаўскі баярын, які ўпамінаецца ў попісе войска Вялікага Княства Літоўскага 1528 году
* Гасьціла — васіліскі баярын, які ўпамінаецца ў попісе войска ВКЛ 1528 году
* Юры Шымкавіч Гастыла — вількамірскі зямянін, які ўпамінаецца ў 1597 годзе
* Войцех Гасьціла (Gościłło) — стралец Сакольскага лясьніцтва, удзельнік нацыянальна-вызвольнага паўстаньня 1863—1864 гадоў
* Мікалай Гастэла (1907—1941) — савецкі вайсковы лётнік беларускага паходжаньня

Гастэлі (Gastel) — літоўскі шляхецкі род зь Вільні.

Гасьцяловічы (Gościełowicz) гербу Галаўня — літоўскі шляхецкі род з Слонімскага павету.

Гастэлы або Гасьцелы (Gastełło, Haściełło) гербу Нячуя — літоўскі шляхецкі род.

Гасьцілевічы (Gaścilewicz) гербу Трубы — шляхецкі род Рэчы Паспалітай.

Кестуль (Kiestul) — прозьвішча, зафіксаванае ў XIX стагодзьдзі ў ваколіцах Сувалкаў.

На 1904 год існавала вёска Гасьцілава ў Духаўшчынскім павеце Смаленскай губэрні.

На гістарычнай Меншчыне існуе вёска Гасьцілы, на гістарычнай Ашмяншчыне — Гасьцілава, на гістарычнай Лідчыне — Гасьцілаўцы. Назву Гасьцілавічы маюць вёскі на гістарычных Меншчыне і Наваградчыне.

## Крыніцы

Катэгорыя:Мужчынскія імёны